Φθία Β΄ της Ηπείρου

Η Φθία (4ος αιώνας π.Χ.) ήταν βασίλισσα της Ηπείρου με καταγωγή από τη Θεσσαλία, μέλος της Δυναστείας των Αιακιδών. 

Βιογραφία
Ήταν κόρη του Μένονος, ιππάρχου από τα Φάρσαλα, ενός άνδρα που διακρίθηκε κατά τη διάρκεια του Λαμιακού Πολέμου.Πλούταρχος, «Βίοι Παράλληλοι: Πύρρος», §1 Νυμφεύθηκε τον βασιλιά της Ηπείρου κατά την περίοδο 330 π.Χ. έως 313 π.Χ., τον Αιακίδη.

Το ζευγάρι απέκτησε δύο κόρες, τη Δηιδάμεια και την Τρωάδα, καθώς και ένα γιο, που έμεινε γνωστός στην ιστορία ως Πύρρος της Ηπείρου, έναν από τους σπουδαιότερους ηγεμόνες της πρώιμης Ελληνιστικής περιόδου.Παυσανίας, «Ελλάδος περιήγησις», 1.11 Για τη ζωή της δεν γνωρίζουμε ιδιαίτερες λεπτομέρειες, πέρα από μια σύντομη αναφορά που κάνει σε εκείνη ο βιογράφος του γιου της, ο Πλούταρχος. Δεν είναι γνωστό πόσα χρόνια έμεινε στο πλευρό του συζύγου της κι αν τον ακολούθησε όταν εκείνος έχασε προσωρινά τον θρόνο του.Πλούταρχος, «Βίοι Παράλληλοι: Πύρρος», §2Διόδωρος ο Σικελιώτης, «Ιστορική Βιβλιοθήκη», 19.36Marcus Junianus Justinus, «Επιτομή του Πομπήιου Τρόγου», 17.3 Ο γιος της υιοθετήθηκε σε ηλικία δύο ετών από τον βασιλιά των Ιλλυριών, τον Γλαυκία, και τη σύζυγό του.Πλούταρχος, «Βίοι Παράλληλοι: Πύρρος», §3 Ωστόσο ο τελευταίος έκοψε αργότερα νομίσματα με τη μορφή της.Sir William Smith, «Dictionary of Greek and Roman Biography and Mythology», (1870), Λήμμα: Phthia  Η κόρη της Δηιδάμεια αρραβωνιάστηκε ακόμη ανήλικη τον γιο του Αλεξάνδρου του Μέγα, Αλέξανδρο Δ', ενώ όταν ενηλικιώθηκε παντρεύτηκε τον Δημήτριο τον Πολιορκητή.Πλούταρχος, «Βίοι Παράλληλοι: Πύρρος», §4

 Παραπομπές 

 Δείτε επίσης 
 Δυναστεία των Αιακιδών
 Αρχαία Ήπειρος
 Ελληνιστική περίοδος

Κατηγορία:Δυναστεία των Αιακιδών
Κατηγορία:Βασίλισσες και Πριγκίπισσες της Ηπείρου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου